b'\n_START_ARTICLE_\nIBM Lotus Symphony\n_START_SECTION_\nIstorija\n_START_PARAGRAPH_\n2007 m. rugs\xc4\x97jo 20 d. pasaulin\xc4\x97 informacini\xc5\xb3 technologij\xc5\xb3 kompanija \xe2\x80\x9eIBM\xe2\x80\x9c pristat\xc4\x97 nemokam\xc4\x85 biuro program\xc5\xb3 rinkin\xc4\xaf \xe2\x80\x9eLotus Symphony\xe2\x80\x9c, skirt\xc4\x85 kurti ir redaguoti teksto dokumentus, lenteles ir prezentacijas. Pagrindin\xc4\x97s naujojo rinkinio programos yra \xe2\x80\x9eLotus Symphony Documents\xe2\x80\x9c, \xe2\x80\x9eLotus Symphony Spreadsheets\xe2\x80\x9c ir \xe2\x80\x9eLotus Symphony Presentations\xe2\x80\x9c.\n_START_SECTION_\nApie paket\xc4\x85\n_START_PARAGRAPH_\n\xe2\x80\x9eLotus Symphony\xe2\x80\x9c veikia \xe2\x80\x9eWindows\xe2\x80\x9c, \xe2\x80\x9eMac OS X\xe2\x80\x9c ir \xe2\x80\x9eLinux\xe2\x80\x9c operacini\xc5\xb3 sistem\xc5\xb3 terp\xc4\x97je ir yra suderinamas su daugeliu format\xc5\xb3, toki\xc5\xb3 kaip ISO standartizuotas \xe2\x80\x9eOpen Document Format\xe2\x80\x9c (sutrumpintai ODF) bei nestandartizuot\xc4\x85, ta\xc4\x8diau Lietuvoje paplitus\xc4\xaf \xe2\x80\x9eMS Office\xe2\x80\x9c (.doc, .xls, .ppt). Nauj\xc4\x85ja programa dokumentai gali b\xc5\xabti i\xc5\xa1saugoti ir PDF formatu. IBM \xe2\x80\x9eLotus Symphony\xe2\x80\x9d rinkinys sukurtas OpenOffice.org programinio kodo pagrindu. Jis platinamas nemokamai. Anot IBM, \xe2\x80\x9eLotus Symphony\xe2\x80\x9c rinkinys yra sukurtas siekiant skatinti inovacijas, produktyvum\xc4\x85 ir konkurencingum\xc4\x85. Atvir\xc5\xb3j\xc5\xb3 standart\xc5\xb3 palaikymas ir jais gr\xc4\xafst\xc5\xb3 program\xc5\xb3 k\xc5\xabrimas yra viena i\xc5\xa1 strategini\xc5\xb3 \xe2\x80\x9eIBM\xe2\x80\x9c veiklos kryp\xc4\x8di\xc5\xb3. Kuriant \xe2\x80\x9eLotus Symphony\xe2\x80\x9c ypa\xc4\x8d daug d\xc4\x97mesio skirta program\xc5\xb3 lankstumui ir universalumui. \xc4\xae \xe2\x80\x9eLotus Symphony\xe2\x80\x9c yra integruota speciali verslo valdymo sistema. Su \xe2\x80\x9eLotus Symphony\xe2\x80\x9c sukurtais dokumentais gali dirbti kitas biuro programas ar kitus teksto redaktorius naudojantys vartotojai, jos gali b\xc5\xabti naudojamos kompozicin\xc4\x97se programose. Pavyzd\xc5\xbeiui, \xe2\x80\x9eLotus Symphony\xe2\x80\x9c programos gali b\xc5\xabti lengvai integruotos \xc4\xaf buhalterin\xc4\x97s apskaitos ar verslo valdymo programas, bet kokia ataskaita gali b\xc5\xabti paruo\xc5\xa1ta vartotojui \xc4\xafprastu biuro program\xc5\xb3 formatu, ji gali b\xc5\xabti i\xc5\xa1 karto publikuojama internete. Program\xc5\xb3 pagalbos vartotojams sistema yra interaktyvi ir veikia i\xc5\xa1vien su \xe2\x80\x9eLotus Symphony\xe2\x80\x9c interneto svetaine.\n_START_SECTION_\n\xe2\x80\x9eLotus Symphony Documents\xe2\x80\x9c\n_START_PARAGRAPH_\n\xe2\x80\x9eIBM\xe2\x80\x9c Lotus Symphony Documents tai universali teksto apdorojimo programa. Ji leid\xc5\xbeia sukurti, redaguoti, bendrai naudoti ir i\xc5\xa1saugoti tekstinius dokumentus. Taip pat galite naudotis jau sukurtais dokument\xc5\xb3 \xc5\xa1ablonais taip pat esan\xc4\x8diais internete. Gausus grafikos pasirinkimas, leid\xc5\xbeiantis kurti lenteles, grafikus, diagramas ir kt., greito formatavimo galimyb\xc4\x97s, ra\xc5\xa1ybos tikrinimas ir koregavimas. Tiesa, nuo daugumos naudojamo Microsoft Word labai skiriasi komand\xc5\xb3 i\xc5\xa1d\xc4\x97stymas ir dauguma redagavimo atliekama naudojantis de\xc5\xa1in\xc4\x97je pus\xc4\x97je atsirandan\xc4\x8diais laukais, kaip Text Properties, Graphic Properties ir kt. Tod\xc4\x97l yra \xe2\x80\x9e\xc5\xa1varus\xe2\x80\x9c programos dizainas, be joki\xc5\xb3 kintan\xc4\x8di\xc5\xb3 \xc4\xafranki\xc5\xb3 juost\xc5\xb3, su paslepiamomis palet\xc4\x97mis. Programos palaikomi formatai: .doc (Microsoft), .dot (Microsoft), .docx (Microsoft Word 2007), .dotx (Microsoft Word 2007), .odt (ODF), .ott (ODF), .sxw (OpenOffice.org 1.1), .stw (OpenOffice.org 1.1), .lwp (IBM Lotus SmartSuite\xc2\xae), .mwp (IBM Lotus SmartSuite), .rtf ir .txt. Programa leid\xc5\xbeia kurti PDF failus.\n_START_SECTION_\n\xe2\x80\x9eLotus Symphony Spreadsheets\xe2\x80\x9c\n_START_PARAGRAPH_\n\xe2\x80\x9eIBM\xe2\x80\x9c Lotus Symphony Spreadsheets leid\xc5\xbeia kurti, redaguoti, bendrai naudoti ir i\xc5\xa1saugoti \xc4\xafvairias lenteles. Galima kurti naujus dokumentus, importuoti esamus, ar pasirinkti vien\xc4\x85 i\xc5\xa1 pateikt\xc5\xb3 \xc5\xa1ablon\xc5\xb3. Yra didel\xc4\x97 matematini\xc5\xb3 funkcij\xc5\xb3 biblioteka, galimyb\xc4\x97 pritaikyti sunkias ir ilgas formules. Programoje si\xc5\xabloma pagalba redaguojant, taisant, per\xc5\xbei\xc5\xabrint savo skai\xc4\x8diavimus (formuli\xc5\xb3 strukt\xc5\xabros redagavimo priemon\xc4\x97s). Palaikomi formatai: .xls (Microsoft), .xlt (Microsoft), .xlsx (Microsoft Excel 2007), .xltx (Microsoft Excel 2007), .ods (ODF), .ots (ODF), .sxc (OpenOffice.org 1.1), .stc (OpenOffice.org 1.1), .123 (IBM Lotus Smartsuite), .12m (IBM Lotus Smartsuite), .xml ir .csv. Galimyb\xc4\x97 i\xc5\xa1saugoti PDF formatu.\n_START_SECTION_\n\xe2\x80\x9eLotus Symphony Presentations\xe2\x80\x9c\n_START_PARAGRAPH_\n\xe2\x80\x9eIBM\xe2\x80\x9c Lotus Symphony Presentations leid\xc5\xbeia kurti grafinius vaizdus, kurie tur\xc4\x97t\xc5\xb3 b\xc5\xabti pateikti prezentacijos metu auditorijai. Tai galima padaryti visi\xc5\xa1kai savaranki\xc5\xa1kai, t. y. pradedant nuo \xe2\x80\x9enulio\xe2\x80\x9c, arba pasirinkti vien\xc4\x85 i\xc5\xa1 daugelio \xc5\xa1ablon\xc5\xb3, kurie taip pat talpinami oficialioje svetain\xc4\x97je internete. Programoje lengva formatuoti skaidres, teksto laukelius, pie\xc5\xa1imo objektus ir grafik\xc4\x85. Yra pristatymo srauto ir laiko kontrol\xc4\x97, animacijos ir skaidri\xc5\xb3 keitimosi efektai. Taip pat lenteli\xc5\xb3, diagram\xc5\xb3 k\xc5\xabrimo galimyb\xc4\x97s. Palaikomi formatai: .ppt (Microsoft), .pot (Microsoft), .pptx (Microsoft PowerPoint 2007), .potx (Microsoft PowerPoint 2007), .odp (ODF), .otp (ODF), .prz (IBM Lotus Smartsuite), .mas (IBM Lotus Smartsuite look), .smc (IBM Lotus Smartsuite content), .sxi (OpenOffice.org 1.1) ir .sti (OpenOffice.org 1.1).'